આ જગ્યાએ હકારાત્મક ઊર્જા વધારવા માટે સૂચન પ્રમાણેના નકશા પ્રમાણેની રચના કરી અને બે જગ્યાને છૂટી પાડવા દરવાજાની વચ્ચે લાકડાનો નાનો ઉંબરો બનાવી દેવો. ગોડાઉનના ઇશાનમાં તાંબાના વાસણમાં ગુલાબની પાંદડી અને ઓફિસના ઇશાનમાં તાંબાના વાસણમાં પીળા ફૂલ અને ગુલાબ રાખવા. કોમ્પ્યૂટર ટેબલ પર કાંસાના વાસણમાં ગુલાબની પાંદડી રાખવી. ગોડાઉનની પૂર્વની દીવાલ પર આછો પીળો રંગ લગાવવો. ઓફિસની પશ્ચિમની દીવાલ પર આછો સ્કાય બ્લુ રંગ લગાવવો. મુખ્ય દ્વાર પર દર ગુરુવારે આસોપાલવનું તોરણ લગાવી અને ઉંબરો પૂજી લેવો. દરરોજ સવારે ઘીનો દીવો કરી અને મહામૃત્યુંન્જયના મંત્ર જાપ કરવા. આખી જગ્યામાં ગૂગલ, ચંદન, જસ્મીનનો ધૂપ કરવો. બેસતા મહિને કીડીયારું પૂરવું. કોઈનું દિલ ન દુખાવવું. શિવલિંગ પર દરરોજ પાણી, દૂધ, પંચામૃત, દહીંમાં કાળાતલ. ચોખા, સરસવ, શેરડીનો તાજો રસ, ચંદન, પાણીથી અભિષેક કરી અને બીલીપત્ર ચડાવી દેવા. સવારે ગણેશજીને ગોળ ધરાવીને પ્રસાદ લેવો.